Beautiful Thing

Ffilm comedi rhamantaidd am y cyfnod glasoed gan y cyfarwyddwr Hettie MacDonald yw ***Beautiful Thing*** a gyhoeddwyd yn 1996. Fe'i cynhyrchwyd gan Tony Garnett a Bill Shapter yn y Deyrnas Unedig; roedd sawl cwmni cynhyrchu, gan gynnwys: Film4 Productions, World Productions. Lleolwyd y stori yn Llundain. Sgwennwyd y sgript yn wreiddiol yn Saesneg a hynny gan Jonathan Harvey. Mae naws y ffilm yn drwm o dan ddylanwad y trac sain sy'n cynnwys caneuon Cass Elliot yn gyfangwbl. Chris Seager oedd sinematograffydd ('cyfarwyddwr ffotograffi') y ffilm a chafodd ei golygu gan Don Fairservice sydd ymhlith y golygyddion lleiaf toreithiog.

Y prif actorion yn y ffilm hon yw Meera Syal, Glen Berry, Ben Daniels, Scott Neal, Linda Henry, Tameka Empson, Jeillo Edwards, Steven M. Martin, Andrew Fraser, John Savage a Julie Smith. Mae'r ffilm yn 90 munud o hyd a chafodd ei ffilmio mewn lliw, gyda gwedd gymharol (*aspect ratio*) o sgrin llydan (sef 1.85:1). 

## Plot 
Lleolir y ffilm ar Thamesmead, ardal ddosbarth gweithiol yn ne-ddwyrain Llundain, ar stad o dai cyngor.

Mae Jamie (Glen Berry), arddegwr sydd mewn cariad gyda bachgen arall yn ei ddosbarth, Ste  (Scott Neal), yn gorfod ymdopi â'i fam sengl Sandra (Linda Henry), sydd yn brysur yn ceisio rhedeg ei thafarn ei hun. Newidia Sandra ei chariadon yn rheolaidd, a'r diweddaraf o'r rheiny yw Tony (Ben Daniels), hipi-newydd. Mae Sandra hefyd yn cweryla'n barhaus gyda  Leah (Tameka Empson), cymydog anghwrtais a heriol sydd wedi'i gwahardd o'i hysgol ac sy'n cymryd cyffuriau, tra'n gwrando'n ddibaid ar recordiau Cass Elliot ei mam. Er fod Jamie yn parhau i guddio'i rywioldeb, mae'r ffaith ei fod yn berson mewnblyg na sydd yn hoffi pêl-droed yn peri i fechgyn eraill ei ddosbarth i'w fwlio.

Mae Ste, sy'n byw drws nesaf gyda'i frawd treisgar sy'n gwerthu cyffuriau a'i dad alcoholig, yn cael ei ymosod arno mor gïaidd un noson gan ei frawd, mae Sandra yn cymryd trueni drosto ac yn cynnig iddo aros yn ei fflat hi. Am nad oes gwely sbar ganddynt, mae Ste yn gorfod cysgu 'pen-i-gynffon' gyda Jamie. Ar yr ail noson maent yn rhannu gwely, ar ôl massage a mân siarad mae'r bechgyn yn newid eu trefniadau cysgu ac mae Jamie'n cusanu Ste am y tro cyntaf.

Trannoeth, mae Ste yn poeni ac yn gadael cyn i Jamie ddeffro, gan ei osgoi am ddyddiau. Ymddengys fod Jamie yn dechrau dod i delerau gyda'i rywioldeb a'i deimladau at Ste, ac mae'n ceidio dwyn copi o'r cylchgrawn *Gay Times* o siop bapurau newydd. Yn y pen draw, daw Jamie o hyd i Ste mewn parc cyfagos ac mae'r ddau'n siarad; maent yn paratoi i adael gyda'i gilydd. Fodd bynnag, aiff pethau o le pan fo Sandra'n ceisio cael dial ar Leah am gario clecs, sydd yn ei thro yn bygwth dweud wrth bobl am Ste a Jamie, gan gyfaddef ei bod wedi dweud celwydd am Ste wrth ei frawd a'i dad. Ymateba Ste'n wael, gan wrthod Jamie a rhedeg i ffwrdd.

Yn raddol, mae Ste yn dechrau derbyn cariad Jamie ac mae perthynas y ddau'n dechrau datblygu pan maent yn mynd i far hoyw gyda'i gilydd. Mae Sandra'n eu dilyn ac yn darganfod eu cyfrinach. Daw Sandra i dderbyn perthynas y ddau a rhywioldeb ei mab. Cyrhaedda'r ffilm ei uchafbwynt gyda'r ddau fachgen yn dawnsio'n araf ar ddarn o dir agored tu allan eu fflatiau cyngor, i gân Cass Elliot "Dream a Little Dream of Me". Tra bod hyn yn digwydd, mae Sandra'n dechrau dawnsio gyda Leah gerllaw fel symbol o undod a'u cefnogaeth, tra bod rhai o'r trigolion lleol mewn sioc ac eraill yn mwynhau'r foment eu hunain.

## Cyfarwyddwr
Ganwyd y cyfarwyddwr ffilm Hettie MacDonald ar 1 Ionawr 1962 yn Lloegr. Derbyniodd ei addysg ym Mhrifysgol Bryste.

## Trac sain
[bawd|Trac sain gan [Cass Elliot a '*The Mamas & the Papas*]]
# "It's Getting Better"  Cass Elliot (Mann, Barry)
# "One Way Ticket"  Cass Elliot  (Lawrence, Stephen)
# "California Earthquake"  Cass Elliot (Hartford, John)
# "Welcome to the World"  Cass Elliot  (Siegal)
# "Make Your Own Kind of Music"  Cass Elliot (Mann, Barry)
# "Creeque Alley"  The Mamas & the Papas  (Phillips, Michelle)
# "Dream a Little Dream of Me"   Cass Elliot  (Andre, Fabian)
# "Move in a Little Closer, Baby"  Cass Elliot (OConner, Robert)
# "California Dreamin'"  The Mamas & the Papas  (Phillips, John)
# "Monday, Monday"  The Mamas & the Papas   (Phillips, John)
# "I Saw Her Again"  The Mamas & the Papas   (Phillips, John)
# "Words of Love"  The Mamas & the Papas   (Phillips, John)
# "Dedicated to the One I Love"  The Mamas & the Papas   (Bass, Ralph)
# "Look Through My Window"   The Mamas & the Papas  (Phillips, John)
# "Go Where You Wanna Go"  The Mamas & the Papas  (Phillips, John)
# "Beautiful Thing Medley: Peppermint Foot Lotion/Beautiful Thing/The GL" - The Mamas & the Papas (Altman, John)

## Cyd-destun
Fel y nodwyd, cyhoeddwyd y ffilm yn 1996. Ffilm fwyaf poblogaidd y flwyddyn honno oedd *Scream* sef ffilm arswyd gan Wes Craven. Hyd at 2022 roedd o leiaf 66,300 o ffilmiau Saesneg wedi gweld golau dydd. 

## Derbyniad
## Gweler hefyd
Cyhoeddodd Hettie MacDonald nifer o ffilmiau gan gynnwys y canlynol:
 
{{Wikidata list
|sparql=SELECT ?item ?itemLabel (GROUP_CONCAT(DISTINCT ?genre_label; SEPARATOR = " ") AS ?genres)
 (MIN(?publicationDate) AS ?firstPublication)
WHERE
{
?item wdt:P57 wd:Q5748037.                        # P57 = film director
 OPTIONAL {
  ?item wdt:P136 ?genre.
  ?genre rdfs:label ?genre_label.
  FILTER((LANG(?genre_label)) = "en")
 }
 OPTIONAL { ?item wdt:P577 ?publicationDate. }
 SERVICE wikibase:label { bd:serviceParam wikibase:language "en". }
}
GROUP BY ?item ?itemLabel 
LIMIT 10
|sort=label
|columns=label:Ffilm,P18:Delwedd,P495:Gwlad,P364:Iaith wreiddiol,?firstPublication:dyddiad
|thumb=100
|links=
}}

## Cyfeiriadau
Categori:Ffilmiau gan gyfarwyddwyr ffilm benywaidd Saesneg
Categori:Ffilmiau lliw o'r Deyrnas Unedig
Categori:Ffilmiau comedi o'r Deyrnas Unedig
Categori:Ffilmiau Saesneg
Categori:Ffilmiau o'r Deyrnas Unedig
Categori:Ffilmiau 1996
Categori:Ffilmiau a gynhyrchwyd gan Film4 Productions
Categori:Ffilmiau gyda llai na 10 o actorion lleisiol
Categori:Ffilmiau sydd a'u stori wedi'i lleoli yn Llundain
Categori:Ffilmiau LHDT
Categori:Ffilmiau am blant yn dod i oedran
Categori:Ffilmiau Channel 4